Diari Oficial de la Generalitat Valenciana


Sumari del DOGV 5361, del 05-10-2006 (2006/11228)

RESOLUCIÓ de 26 de setembre de 2006, de la directora general de Gestió del Medi Natural de la Conselleria de Territori i Habitatge, per la qual es fa pública la llista de forests propietat de la Generalitat Valenciana, en les quals s'estableix la gratuïtat dels aprofitaments apícoles per a l'any 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5361

Data del DOGV
:   05-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11714


Data del document
:   26-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * suport econòmic
    * apicultura
    * muntanya de l'estat
    * ajuda pública

RESOLUCIÓ de 26 de setembre de 2006, de la directora general de Gestió del Medi Natural de la Conselleria de Territori i Habitatge, per la qual es fa pública la llista de forests propietat de la Generalitat Valenciana, en les quals s'estableix la gratuïtat dels aprofitaments apícoles per a l'any 2007. [2006/F11232]  
El Decret 133/1989, de 16 d'agost, del Consell de la Generalitat Valenciana, disposa la gratuïtat dels aprofitaments apícoles en les forests propietat de la Generalitat Valenciana, i estableix un procediment per a la seua adjudicació anual, que comença amb la necessària publicació en el Diari Oficial de la Generalitat i exposició en ajuntaments, organitzacions professionals agràries i d'agricultors, de la llista de les forests, superfícies i quotes màximes i mínimes. La Llei 3/1993, de 9 de desembre, Forestal de la Comunitat valenciana, considera els productes apícoles com a aprofitaments forestals que han de sotmetre's a autorització administrativa prèvia, d'acord amb el que disposen els articles 30.2 i 31. Per aquesta raó, resolc:  
Article 1  
Fer pública la llista de les forests susceptibles d'aprofitaments apícoles per a l'any 2007, que consta com a annex 1 de la present resolució.  
Article 2  
En el termini de 30 dies hàbils comptadors des de la publicació en el Diari Oficial de la Generalitat de la present resolució, les persones interessades en aquests assentaments podran presentar les seues instàncies, segons model que s'adjunta com a annex 2, en la Direcció Territorial de la Conselleria de Territori i Habitatge de la província on estiga ubicada la forest que se sol·licite, per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, on es faça constar el nom del titular dels ruscos, el número de registre, el nombre de ruscos que pretén assentar en la forest i l'època en què es realitzarà l'aprofitament. Així mateix, haurà d'adjuntar-se una fotocòpia del llibre d'explotació ramadera actualitzat a l'any en curs.  
Article 3  
Per a l'adjudicació dels aprofitaments i en general tot allò no establert en la present resolució, caldrà ajustar-se al que disposa el Decret 133/1989, de 16 d'agost, del Consell de la Generalitat Valenciana, pel qual s'estableix la gratuïtat dels aprofitaments apícoles a les forests propietat de la Generalitat Valenciana.  
Article 4  
L'adjudicació dels aprofitaments apícoles estarà condicionada pels treballs que s'executen en aquestes forests. Els adjudicataris hauran d'assumir les instruccions de la direcció d'obra en cada cas.  
DISPOSICIÓ FINAL  
Única  
La present resolució entrarà en vigor el mateix dia de la publicació en el Diari Oficial de la Generalitat.  
València, 26 de setembre de 2006.. La directora general de Gestió del Medi Natural: Concepción Maroto Álvarez.  
ANNEX I  
Llista de forests propietat de la Generalitat Valenciana en què s'estableix la gratuïtat dels aprofitaments apícoles per a l'any 2007 i nombre màxim d'assentaments per forest